Rusia începe campania de vaccinare în masă. Ce spune Vladimir Putin despre vaccinul Sputnik V.
Rusia se pregătește de vaccinarea în masă. Campania începe mâine și au fost deschise trei noi centre în acest scop. Medicii și profesorii vor fi primii care primesc dozele de Sputnik V.
La Moscova, doctorii nu mai făceau față numărului mare de bolnavi, așa că au răsuflat ușurați când a venit anunțul."Nu mai suntem îngrijorați cu privire la eficiența și siguranța vaccinului. Toate îndoielile au dispărut. Este singura măsură de protecție și prevenție, având în vedere că zilnic văd cât de actuală și necesară este (n.red: vaccinarea). Ne putem proteja fie cu protecție personală, echipament și antiseptic sau vaccinați-vă și preveniți această boală", a spus un medic.Putin a decis lansarea campaniei după ce numărul infectărilor a atins un nou record, 28.145 într-o singură zi."Știu că peste două milioane de doze din primul vaccin înregistrat la nivel mondial împotriva infecției cu coronavirus, Sputnik V, au fost deja făcute sau vor fi făcute în zilele următoare, atingând acest nivel", a declarat Vladimir Putin.